එමෙන්ම හෙට (29) සහ අනිද්දා (30) දෙදින තුළ දන්සැල් පරීක්ෂා කිරීමේ කටයුතු සිදු කෙරෙන බවද ඔහු සඳහන් කළා.එසේම දන්සැල් ලියාපදිංචිය අත්‍යාවශ්‍ය බවයි සෞඛ්‍ය සේවා අධ්‍යක්‍ෂ ජනරාල් විශේෂඥ වෛද්‍ය අනිල් ජාසිංහ කියා සිටියේ.මේ අතර වෙසක් සතියේ කොළඹ නගරයට පැමිණෙන ජනතාවගේ ආරක්ෂාව වෙනුවෙන් විශේෂ වැඩපිළිවෙලක් ක්‍රියාත්මක බව පොලීසිය ප්‍රකාශ කළා.පසුගියදා කොළඹ පැවති මාධ්‍ය හමුවකදී පොලිස් මාධ්‍ය ප්‍රකාශක පොලිස් අධිකාරි රුවන් ගුණසේකර සඳහන් කළේ කොළඹ නගරයේ රාජකාරි කටයුතු සඳහා පොලිස් නිලධාරීන් 3000 ක් පමණ යෙදවීමට සැළසුම් කර ඇති බවයි.මේ අතර, වෙසක් සතිය නිමිත්තෙන් ලංකා ගමනාගමන මණ්ඩලය සහ දුම්රිය දෙපාර්තමේන්තුව විශේෂ ගමනාගමන පහසුකම් ද සලසා තිබෙනවා.